
PATVIRTINTA
Šakių rajono savivaldybės administracijos 
direktoriaus 2015 m. 21 d. 
[bookmark: _GoBack]įsakymu Nr. AT-1385


ŪKIO SKYRIAUS VYRESNIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

	1. Ūkio skyriaus vyresniojo specialisto pareigybė yra karjeros valstybės tarnautojo.
	2. Pareigybės lygis – A.
	3. Pareigybės kategorija – 9

II. PASKIRTIS

	4. Vyresniojo specialisto pareigybė reikalinga planuoti ir koordinuoti komunalinių paslaugų, energetinį ir aplinkosauginį darbą rajono savivaldybės teritorijoje.

III. VEIKLOS SRITIS

	5. Šias pareigas einantis valstybės tarnautojas vykdo funkcijas specialioje veiklos srityje − komunalinio ūkio ir aplinkosaugos.


IV. SPECIALIEJI REIKALAVIMAI VALSTYBĖS TARNAUTOJUI, EINANČIAM ŠIAS PAREIGAS

6. Valstybės tarnautojas, einantis šias pareigas, turi atitikti šiuos specialiuosius reikalavimus:
6.1. būti susipažinusiam su Lietuvos Respublikos įstatymais, Vyriausybės nutarimais ir kitais aktais, reglamentuojančiais komunalinių paslaugų, energetikos ir aplinkosaugos klausimus.
	6.2. turėti aukštąjį universitetinį technologijos mokslų studijų srities matavimų inžinerijos krypties arba jam prilygintą išsilavinimą. 
	6.3. sugebėti rengti rajono savivaldybės vidaus tvarkomuosius ir organizacinius dokumentus (potvarkius, įsakymus, sprendimus), būtinus reguliuoti komunalinių paslaugų, energetikos ir aplinkosaugos klausimus.
	6.4. savarankiškai planuoti ir organizuoti savo veiklą, mokėti kaupti, valdyti, sisteminti ir apibendrinti informaciją, rengti išvadas;
	6.5. sklandžiai dėstyti mintis raštu ir žodžiu, išmanyti raštvedybos taisykles, teisės aktų rengimo taisykles.
	6.6. būti kūrybiškam, darbščiam, sugebėti bendrauti su žmonėmis, sprendžiant komunalinių paslaugų teikimo bei ekologijos klausimus.
	6.7. mokėti dirbti kompiuterinėmis programomis (MS Word, MS Outlook, Internet Explorer).

	
V. PAGRINDINĖS ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
7.1. dalyvauja rengiant savivaldybės, regiono plėtros planus, savivaldybės strategijas, planus ir (ar) ilgalaikes bei tikslines rajono savivaldybės programas aplinkos apsaugos, biologinės įvairovės apsaugos, gamtos ir rekreacinių išteklių naudojimo, atkūrimo, gausinimo ir apsaugos, komunalinio ūkio plėtros srityse, taip pat dalyvauja įgyvendinant kitų institucijų parengtas strategijas ir programas;  
	7.2. rengia, derina bei tikslina rajono savivaldybės biudžeto Švarios ir sveikos aplinkos ir energijos taupymo programą (12), dalyvauja planuojant lėšų poreikį savivaldybės objektų statybai, rekonstrukcijai ir remontui, lėšų poreikį biudžetinių įstaigų mokesčiams už komunalines paslaugas,  kitas lėšas susijusias su skyriaus funkcijomis; 
7.3. derina, koordinuoja, Aplinkos apsaugos rėmimo specialiosios programos priemones ir naudoja šiai programai įgyvendinti skirtas lėšas, teisės aktų nustatyta tvarka vykdo rajono savivaldybės Aplinkos  apsaugos rėmimo specialiosios programos lėšų tikslinio naudojimo priežiūrą;
7.4. koordinuoja ir organizuoja informacijos apie aplinkos būklę pateikimą visuomenei, skatina gyventojų aplinkosauginį švietimą: organizuoja seminarus aplinkosaugine tematika, užsako aplinkosauginius leidinius, bendradarbiauja su rajono mokyklų aplinkosauginiais būreliais, rengia užsakuomuosius straipsnius vietinėje spaudoje;
7.5. koordinuoja savivaldybės saugomų teritorijų steigimą, apsaugą ir tvarkymą; 
7.6. dalyvauja tvarkant, kuriant ir saugant  kraštovaizdžio, nekilnojamas kultūros vertybes, organizuoja savivaldybės  teritorijoje esančių želdynų, želdinių apsaugą, tvarkymą ir  kūrimą, želdinių inventorizaciją. Koordinuoja Leidimų saugotinų medžių ir krūmų kirtimo, persodinimo ar kitokio pašalinimo, genėjimo darbams išdavimą, jų apskaitą. Organizuoja Želdinių apsaugos, priežiūros ir tvarkymo komisijos darbą;
7.7. kontroliuoja medžiojamų gyvūnų daromos žalos prevencinių priemonių įgyvendinimą, organizuoja komisijos darbą, paskirstant lėšas atliktoms prevencinėms priemonėms bei medžiojamų gyvūnų padarytai žalai kompensuoti;
7.8. koordinuoja gyvūnų auginimo ir laikymo rajono savivaldybėje klausimus. Rengia leidimų įsigyti, laikyti, veisti agresyvius šunis ir prekiauti jais projektus; 
7.9. koordinuoja šilumos ir geriamojo vandens tiekimą ir nuotekų  tvarkymą. Rengia  šilumos tiekimo veiklos licencijų projektus; 
7.10. teisės aktų nustatyta tvarka rengia  rajono savivaldybės pritarimų artezinių gręžinių statybai projektus;
7.11. koordinuoja komunalinių atliekų tvarkymo sistemų diegimo, antrinių žaliavų surinkimo ir perdirbimo  organizavimą, sąvartynų rekultivavimą, įrengimą ir eksploatavimą, bešeimininkių atliekų surinkimą ir utilizavimą. Dalyvauja rengiant atliekų tvarkymą reglamentuojančius teisės aktus rajone ir regione. Bendradarbiauja su regionine atliekų tvarkymo įmone, vežėjais.  Koordinuoja akcijos “Darom” veiklą rajone;
7.12. administruoja viešųjų paslaugų (vandentiekio ir nuotekų, šilumos, atliekų tvarkymo ir surinkimo, aplinkotvarkos, daugiabučių namų atnaujinimo (modernizavimo)  teikimą, koordinuoja ir kontroliuoja viešąsias paslaugas teikiančių subjektų darbą. Dalyvauja nustatant  geriamojo vandens, šiluminės energijos, nuotekų šalinimo, daugiabučių namų administravimo ir techninės priežiūros, atliekų tvarkymo bei kitų paslaugų kainas, tarifus savivaldybės reguliavimo sričiai priklausančioms įmonėms, tiekiančioms šias paslaugas;
7.13. teisės aktų nustatyta tvarka derina leidimus naudoti gamtos išteklius;
7.14. rengia taisyklių, tvarkų, už kurių pažeidimą atsiranda administracinė atsakomybė, ir kitų taisyklių  projektus, teikia rajono savivaldybės tarybai tvirtinti ir kontroliuoja šių taisyklių laikymąsi:
7.14.1. želdinių priežiūros, tvarkymo apsaugos ir nuostolių dėl jų atlyginimo;
7.14.2.  miestų ir gyvenamųjų vietovių švaros ir tvarkos viešosiose vietose;
 7.14.3. žmonių gyvybės apsaugos rajono vandens telkiniuose bei žmonių saugaus elgesio vandenyje ir ant ledo;
7.14.4. šunų registravimo rajono savivaldybėje;
7.14.5. gyvūnų laikymo rajono savivaldybės teritorijos gyvenamosiose vietovėse;
7.15. vykdo butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios  institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūrą ir kontrolę pagal Vyriausybės įgaliotos institucijos patvirtintas pavyzdines taisykles;
7.16. rengia rajono savivaldybės tarybos sprendimų, mero potvarkių bei rajono Savivaldybės administracijos direktoriaus įsakymų projektus aplinkotvarkos, komunalinių paslaugų teikimo bei jų gerinimo vartotojams, infrastruktūros plėtros klausimais; 
	7.17. rengia paraiškas, rajono savivaldybės  infrastruktūros plėtros investicijų, regiono plėtros, Europos Sąjungos remiamoms ir kt. programoms, fondams, geriamojo vandens tiekimo  ir nuotekų tvarkymo kokybės gerinimo bei aplinkos ir paviršinio vandens užterštumo mažinimo, atliekų tvarkymo sistemos plėtros, užterštų teritorijų tvarkymo, daugiabučių namų modernizavimo ir kt. klausimais;
7.18. savivaldybės administracijos nustatyta tvarka, vykdo viešuosius pirkimus susijusius su  savivaldybės inicijuojamais bei vykdomais viešaisiais projektais aplinkotvarkos bei komunalinio ūkio srityse. Rengia prekių, paslaugų ir darbų, reikalingų komunalinio ūkio ir aplinkosaugos priemonėms įgyvendinti, viešojo pirkimo techninius dokumentus bei specifikacijas;
7.19. organizuoja metodinės medžiagos rengimą, rengia informacinius ir kitus dokumentus, teikia valstybės ir savivaldybių institucijoms ir įstaigoms, informaciją, konsultuoja ūkio subjektus, bendruomenes, piliečius aplinkotvarkos ir komunalinių paslaugų teikimo klausimais;
7.20.  pagal kompetenciją nagrinėja pareiškimus, skundus ir pasiūlymus, juos apibendrina ir išvadas teikia Administracijos direktoriui, vykdo jų kontrolę. Atsako į rajono savivaldybės tarybos narių paklausimus;
7.21. savivaldybės teritorijoje organizuoja ir kontroliuoja savivaldybės  institucijų sprendimų įgyvendinimą arba juos įgyvendina;
7.22. dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka paskirtas funkcijas.
7.23. dalyvauja ruošiant statistines ataskaitas, ruošia ir teikia statistines ataskaitas aplinkotvarkos ir komunalinio ūkio klausimais;
7.24. tvarko pavestus gaunamus raštus, turimomis priemonėmis maksimaliai užtikrina tinkamą informacijos ir dokumentų saugojimą; 
7.25. tvarko įstatymų priskirtus registrus ir duomenis teikia valstybės registrams;
7.26. vykdo kitas rajono Savivaldybės tarybos sprendimais, mero potvarkiais bei rajono Savivaldybės administracijos direktoriaus įsakymais bei kitais įstatymais ir norminiais teisės aktais nustatytas funkcijas susijusias su skyriaus uždaviniais.


VI. ŠIAS PAREIGAS EINANČIO PAREIGŪNO PAVALDUMAS


8. Vyresnysis specialistas tiesiogiai pavaldus Ūkio skyriaus vedėjui.




______________________________
Susipažinau

